CELEX: 62016CN0561R(01)
Language: sl
Date: 2017-03-06 00:00:00
Title: Popravek obvestila v Uradnem listu v zadevi C-561/16 (UL C 22, 23.1.2017)

6.3.2017   
            
            
               SL
            
            
               Uradni list Evropske unije
            
            
               C 70/32
            
         Popravek obvestila v Uradnem listu v zadevi C-561/16
   (
         Uradni list Evropske unije C 22 z dne 23. januarja 2017
      )
   (2017/C 070/42)
   Obvestilo v Uradnem listu v zadevi C-561/16, Saras Energía, se mora glasiti:
   
      Predložitveno sodišče
   
   Tribunal Supremo
   
      Stranki v postopku v glavni stvari
   
   
      Tožeča stranka: Saras Energía S.A.
   
      Tožena stranka: Administración del Estado
   
      Druge stranke: Endesa S.A., Endesa Energía S.A., Endesa Energía XXI S.L.U., Viesgo Infraestructuras Energéticas S.L., Hidroeléctrica del Cantábrico S.A.U., Nexus Energía S.A., Nexus Renovables S.L.U., Engie España S.L., Villar Mir Energía S.L., Energya VM Gestión de Energía y Estaciones de Servicio de Guipúzcoa S.A.
   
      Vprašanja za predhodno odločanje
   
   
               1.
            
            
               Ali je s členom 7(1) in (9) Direktive 2012/27/EU (1) skladna ureditev države članice o vzpostavitvi nacionalnega sistema obveznosti energetske učinkovitosti, katere [oblika] primarn[e] izpolnit[ve] je letni finančni prispevek v nacionalni sklad za energetsko učinkovitost, ustanovljen na podlagi določbe iz člena 20(4) te direktive?
            
         
               2.
            
            
               Ali je s členoma 7(1) in 20(6) Direktive 2012/27/EU skladna nacionalna ureditev, s katero je določeno, da se lahko obveznosti glede prihranka energije namesto s finančnim prispevkov v nacionalni sklad za energetsko učinkovitost alternativno izpolnijo z akreditacijo doseženega prihranka?
            
         
               3.
            
            
               Če je odgovor na prejšnje vprašanje pritrdilen: ali je določitev te alternativne možnosti izpolnitve obveznosti glede prihranka energije v skladu s členoma 7(1) in 20(6) Direktive, če je njen dejanski obstoj odvisen od tega, da jo vlada pravno uredi, o čemer pa odloči po prostem preudarku?
               V enakem smislu, ali je taka ureditev skladna z navedenimi določbami Direktive, če vlada te alternativne možnosti ne uredi?
            
         
               4.
            
            
               Ali je s členom 7(1) in (4) Direktive združljiv nacionalni sistem, v skladu s katerim se za zavezane strani, za katere veljajo obveznosti glede energetske učinkovitosti, štejejo le podjetja za trgovanje s plinom in električno energijo ter prodajalci naftnih proizvodov in utekočinjenih naftnih plinov na debelo, distributerji plina in električne energije ter prodajalci naftnih proizvodov in utekočinjenih naftnih plinov na drobno pa ne?
            
         
               5.
            
            
               Če je odgovor na prejšnje vprašanje pritrdilen, ali je z navedenima odstavkoma člena 7 skladno to, da se kot zavezani subjekti določijo podjetja za trgovanje s plinom in električno energijo ter podjetja za trgovanje s plinom in električno energijo, ne da bi se določili razlogi za nevključitev distributerjev plina in električne energije ter prodajalcev naftnih proizvodov in utekočinjenih naftnih plinov na drobno kot zavezanih strani?
            
         
      (1)  Direktiva 2012/27/EU Evropskega parlamenta in Sveta z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES (UL L 315, 14.11.2012, str. 1).